Pablo X. Suárez (Siero, 1981) presenta un volume que recueye histories de corte hiperrealista, centraes na cultura basura postindustrial dx92un valle central asturianu. Depués del poemariu x91Asturiana Beatx92, Suárez encara esti primer proyeutu narrativu, a la vez que prepara  nueves publicaciones que verán la lluz nos prósimos meses.    x96¿Qué carauterístiques destacaría de Yoni, el personaxe central del llibru?    x96Más qux92un personaxe, Yoni ye un tipu, a la manera tradicional del costumismu. Como tal focaliza ambientes y rituales urbanos contemporáneos representativos de les nueves clases populares.    x96¿Son histories que tienen una base argumental o ambiental común?    x96La primer partex92l llibru, Yoni, sí creo que presenta un universu realista  coherente: villa suburbana nel area central asturiana, neños-techno. Na segunda parte, Yo, hai más variedá en cuantes a personaxes y ambientes, anque en xeneral ta tamién mui arreyada a Yoni.    x96¿Hai dalgún aspeutu autobiográficu nel llibru?    x96Lo qux92hai ye materia sacada de la observación directa y de la narrativa oral. Ye autobiográfico namás en cuantes que fala del espaciu social, xeográficu y cronolóxicu nel que crecí. Lóxico.    x96De xuru que ye posible atopar dellos  Yonis en dalgunes ciudaes asturianes...    x96De fechu hai xente que sospecha o ta convencía de que Yoni esiste, o dulda ente dos posibles Yonis distintos, y viénen y pregúntenme. Supongo qux92eso quier dicir que funciona como estándar o patrón de personalidá.    x96¿Siéntese más cómodu col cuentu curtiu que con una novela más llarga?    x96Ai, nun se dicite porque nunca escribí una novela llarga. Cuando caiga, que cairá, yá sabré. Como llector si te tengo que dicir que lo que me mola ye  la novela curtia, dx92ente 150 y 200 páxines, nx92edición de bolsu, tapa blanda.    x96¿Qué-y paez cuando se diz dx92usté que ye un autor un poco provocador?    x96Nun toi dx92alcuerdu. Faigo fundamentalmente realismu. Nun pretendo que la realidá manque, ofenda o asuste. Namás que salga a flote na páxina.    x96Tamién trabaya de responsable del Serviciu de Normalización Llingüística de la Comarca de la Sidra. ¿Cuenten con bones ferramientes?    x96Los servicios de normalización fain  por enanchar lx92usu institucional y públicu del asturianu mediante tou tipu de campañes y actuaciones concretes nel nivel local, mui davezu tamién en coordinación colos servicios dx92otros conceyos. Estes actuaciones que se vienen realizando dende los servicios sí que dan nx92avances en cuantes a la consideración social de la llingua asturiana. Sicasí, educación y medios de comunicación son los dos pegoyos principales del procesu de normalización dx92una llingua, y nx92Asturies la presencia de la llingua nx92estos  ámbitos ye mui insuficiente.    x96¿Como autor tá esmolecíu pola falta de marcu oficial pa la llingua asturiana?    x96Por supuestu.    x96¿Cómo cree qux92ayuda la lliteratura a la normalización del Asturianu?    x96Ayuda si se producen obres que puedan atraer al llector mediu asturianu perriba de la llingua na que tean escrites. Dx92estes creo qux92hai carencia.    x96¿Volverá Yoni nel futuru?    x96Yoni vive, la llucha sigue. Material nuevu dx92él hailu en  diariosdeyoni. nireblog.com.    x96Y otros proyeutos en cartera...    x96Pa esti mes saldrá con Glayíu Editorial Pop Retórika, que recueye poemes en castellán escritos nos últimos años. Otru poemariu nx92asturianu va salir a lo llargo del 2011. Un llibru dx92estampes lliteraries y una novela curtia con Yoni de prota tan tamién nel horizonte dx92espectatives.